CELEX: 62019TN0562
Language: sl
Date: 2019-08-14 00:00:00
Title: Zadeva T-562/19: Tožba, vložena 14. avgusta 2019 – Klein/Komisija

7.10.2019   
            
            
               SL
            
            
               Uradni list Evropske unije
            
            
               C 337/18
            
         
      Tožba, vložena 14. avgusta 2019 – Klein/Komisija
      (Zadeva T-562/19)
      (2019/C 337/18)
      Jezik postopka: nemščina
      
         Stranki
      
      
         Tožeča stranka: Christoph Klein (Großgmain, Avstrija) (zastopnik: H.-J. Ahlt, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  ugotovi, da je Evropska komisija s tem, da ni ukrepala in v postopku na podlagi zaščitne klavzule, ki ga je Nemčija 7. januarja 1998 uvedla v zvezi z medicinskim pripomočkom „Inhaler Broncho-Air“, označenim z oznako CE, ni sprejela nobenega sklepa na podlagi člena 8(2) Direktive 93/42/EGS (1), kršila obveznosti, ki jih ima na podlagi Pogodbe;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem tožbenih razlogov.
      
                  1.
               
               
                  Prvi tožbeni razlog: Evropska komisija krši člen 8(2) Direktive 93/42/EGS, ker od uvedbe postopka na podlagi zaščitne klavzule za medicinski pripomoček „Inhaler Broncho-Air“, označen z oznako CE, to je od 7. januarja 1998, ni sprejela nobenega sklepa, pri čemer ni imela pri tem nobenega polja proste presoje.
               
            
                  2.
               
               
                  Drugi tožbeni razlog: ker Evropska komisija ni sprejela nobenega sklepa (nedelovanje), s tem krši člen 34 PDEU in pravico do prostega pretoka blaga za medicinski pripomoček „Inhaler Broncho-Air“.
               
            
                  3.
               
               
                  Tretji tožbeni razlog: Evropska komisija zaradi nedelovanja krši člen 47 Listine o temeljnih pravicah Evropske unije (v nadaljevanju: Listina), ker sta bili tožeči stranki s tem odvzeti možnosti preizkusa odločbe in uveljavljanja pravice do obrambe pred zakonitim sodnikom oziroma Sodiščem.
               
            
                  4.
               
               
                  Četrti tožbeni razlog Evropska komisija krši člen 41 Listine, ker se doslej ni posvetovala osebami, na katere se nanaša nacionalna odločba o prepovedi dajanja na trg, in v razumnem roku kljub določbam prava Unije, vsebovanim v členu 8(2) Direktive 93/42/EWG, ni sprejela nobenega sklepa.
               
            
                  5.
               
               
                  Peti tožbeni razlog: Evropska komisija zaradi nedelovanja krši lastninsko pravico tožeče stranke iz člena 17 Listine, saj tožeča stranka zaradi tega svojega pripomočka „Inhaler Broncho-Air“ ni mogla dati da trg.
               
            
                  6.
               
               
                  Šesti tožbeni razlog: Evropska komisija zaradi nedelovanja krši tudi člen 20 Listine, to je načelo enakosti pred zakonom, ker je v primerljivih položajih sprejela sklepe. To hkrati krši načelo prepovedi diskriminacije iz člena 21 Listine.
               
            
                  7.
               
               
                  Sedmi tožbeni razlog: zaradi nedelovanja Evropske komisije tožeča stranka že več kot 20 let ne more izvrševati svoje pravice, da bi delala v poklicu, ki si ga je svobodno izbrala, kot izumitelj pripomočka „Inhaler Broncho-Air“, s čimer Evropska komisija krši člen 15 Listine.
               
            
         (1)  Direktiva Sveta 93/42/EGS z dne 14. junija 1993 o medicinskih pripomočkih (UL, posebna izdaja v slovenščini, poglavje 13, zvezek 12, str. 82).